**ประกาศองค์การบริหารส่วนตำบลโพธิ์ไทร
เรื่อง  สอบราคาจ้าง โครงการก่อสร้างถนนคอนกรีตเสริมเหล็ก
ณ บ้านโคกสะอาด  หมู่ ๑๑  ตำบลโพธิ์ไทร  อำเภอป่าติ้ว  จังหวัดยโสธร**

---------------------------------------------

         ด้วย องค์การบริหารส่วนตำบลโพธิ์ไทร ความประสงค์สอบราคาจ้าง  ก่อสร้าง ถนนคอนกรีตเสริมเหล็ก  บ้านโคกสะอาด  หมู่ ๑๑  ตำบลโพธิ์ไทร อำเภอป่าติ้ว จังหวัดยโสธร  จำนวน ๑ สาย ดังนี้
ก่อสร้างถนนคอนกรีตเสริมเหล็ก (สายภายในหมู่บ้าน)   ผิวจราจรกว้าง ๔.๐๐ เมตร  ยาว ๑๕๐ เมตร   หนา ๐.๑๕  เมตร  พร้อมป้ายโครงการ  ๑  ป้าย (ราคากลาง   ๓๑๘,๐๐๐.-บาท)
        **ผู้มีสิทธิเสนอราคาต้องมีคุณสมบัติดังนี้**
        ๑.  เป็นนิติบุคคลหรือบุคคลธรรมดาที่มีอาชีพรับจ้างทำงานที่สอบราคาดังกล่าว
        ๒.  ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการรัฐวิสาหกิจ หรือหน่วยการ
บริหาร,ราชการส่วนท้องถิ่นในขณะที่ยื่นซองสอบราคา
        ๓.  มีผลงานก่อสร้างประเภทเดียวกัน ในวงเงินไม่น้อยกว่า   ๑๕๐,๐๐๐.-บาท
        กำหนดดูสถานที่ก่อสร้าง ในวันที่ ๒๕ เดือนมิถุนายน  พ.ศ.๒๕๕๖ ระหว่างเวลา ๑๐.๐๐ น. ถึง ๑๑.๐๐ น.  ณ บ้านโคกสะอาด  หมู่ ๑๑   และกำหนดรับฟังคำชี้แจงรายละเอียดเพิ่มเติมใน วันที่ ๒๗  เดือนมิถุนายน  พ.ศ. ๒๕๕๖  เวลา  ๑๑.๐๐ น.   เป็นต้นไป  ณ ที่ทำการองค์การบริหารส่วนตำบลโพธิ์ไทร
           กำหนดยื่นซองสอบราคาตั้งแต่ วันที่  ๒๔  เดือนมิถุนายน  ๒๕๕๖  ถึงวันที่  ๕  เดือนกรกฎาคม  พ.ศ. ๒๕๕๖  ณ  ส่วนการคลัง  ที่ทำการองค์การบริหารส่วนตำบลโพธิ์ไทร  เวลา  ๐๘.๓๐  - ๑๖.๓๐  น. ในวันและเวลาราชการ   และกำหนดยื่นซองสอบราคา  ในวันที่  ๘  เดือนกรกฎาคม   พ.ศ.๒๕๕๖ ระหว่าง เวลา  ๐๘.๓๐  - ๑๖.๓๐  น. ณ ศูนย์รวมข่าวสารการจัดซื้อ/จัดจ้างขององค์การบริหารส่วนตำบล ระดับอำเภอ(ที่ว่าการอำเภอป่าติ้ว  ชั้น ๒  )และกำหนดเปิดซองสอบราคาในวันที่  ๙ เดือนกรกฎาคม  พ.ศ. ๒๕๕๖   ระหว่างเวลา  ๑๐.๓๐ น. เป็นต้นไป  ณ ศูนย์รวมข่าวสารการจัดซื้อจัดจ้างขององค์การบริหารส่วนตำบล ระดับอำเภอ(ที่ว่าการอำเภอป่าติ้ว  ชั้น ๒  )
          ผู้สนใจติดต่อซื้อเอกสารสอบราคาในราคาชุดละ    ๖๐๐.-บาท ได้ที่ที่ทำการองค์การบริหารส่วนตำบลโพธิ์ไทร   ตั้งแต่วันที่  ๒๔  มิถุนายน  ๒๕๕๖  ถึงวันที่   ๕  กรกฎาคม  ๒๕๕๖  หรือสอบถามทางโทรศัพท์หมายเลข  ๐๔๕-๗๙๕๒๗๓ ในวันและเวลาทำการ

            ประกาศ  ณ  วันที่  ๒๑  เดือนมิถุนายน   พ.ศ. ๒๕๕๖

                                                          (ลงชื่อ)       *สนั่น  อยู่เย็น*
                                                                       (นายสนั่น   อยู่เย็น)
                                                         นายกองค์การบริหารส่วนตำบลโพธิ์ไทร

-----------------------------------------------------------------------------------------------------------------------------------

เอกสารสอบราคาจ้าง   เลขที่  ๘ /๒๕๕๖
การจ้าง ก่อสร้างถนนคอนกรีตเสริมเหล็ก บ้านโคกสะอาด  หมู่ ๑๑
 ตามประกาศองค์การบริหารส่วนตำบลโพธิ์ไทร     ลงวันที่  ๒๑ เดือนมิถุนายน ๒๕๕๖
-----------------------------------------------

        องค์บริหารส่วนตำบลโพธิ์ไทร ซึ่งต่อไปนี้เรียกว่า “องค์การบริหารส่วนตำบล”มีความ
ประสงค์   จะสอบราคาจ้าง ก่อสร้างถนนคอนกรีตเสริมเหล็ก  บ้านโคกสะอาด  หมู่ ๑๑    ตำบลโพธิ์ไทร อำเภอป่าติ้ว จังหวัดยโสธร  จำนวน ๑ สาย ดังนี้
        ก่อสร้างถนนคอนกรีตเสริมเหล็ก บ้านโคกสะอาด หมู่ ๑๑  ผิวจราจรกว้าง ๔.๐๐ เมตร  ยาว  ๑๕๐ เมตร  หนา  ๐.๑๕  เมตร พร้อมป้ายโครงการ  ๑  ป้าย (ราคากลาง  ๓๑๘,๐๐๐.-บาท) โดยมีข้อแนะนำและข้อกำหนดดังต่อไปนี้
        ๑.  เอกสารแนบท้ายเอกสารสอบราคา
             ๑.๑ แบบรูปรายการละเอียด
             ๑.๒ แบบใบเสนอราคา
             ๑.๓ แบบสัญญาจ้าง
             ๑.๔ แบบหนังสือค้ำประกัน (หลักประกันสัญญา)
        ๒.  คุณสมบัติของผู้เสนอราคา
             ๒.๑ ผู้เสนอราคาต้องเป็นผู้มีอาชีพรับจ้างทำงานที่สอบราคาจ้าง และต้องไม่เป็นผู้ที่ถูกระบุชื่อ ไว้ในบัญชีรายชื่อผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วน
ท้องถิ่นหรือห้ามติดต่อหรือห้ามเข้าเสนอกับองค์การบริหารส่วนตำบล
            ๒.๒ ผู้เสนอราคาต้องไม่เป็นผู้ได้รับเอกสารสิทธิ์หรือความคุ้มกัน ซึ่งอาจปฏิเสธไม่ยอม
ขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น
             ๒.๓ ผู้เสนอราคาจะต้องเป็นนิติบุคคลหรือบุคคลธรรมดาที่มีผลงานก่อสร้างประเภทเดียวกัน กับงานที่สอบราคาจ้าง ในวงเงินไม่น้อยกว่า  ๑๕๐,๐๐๐.-บาท และเป็นผลงานที่เป็นคู่สัญญา โดยตรงกับส่วนราชการหน่วยงานราชการบริหารส่วนท้องถิ่น รัฐวิสาหกิจ หรือหน่วยงานเอกชนที่องค์การ
บริหารส่วนตำบลเชื่อถือ
       **๓.  หลักฐานการเสนอราคา**
             ผู้เสนอราคาจะต้องเสนอเอกสารหลักฐานยื่นมาพร้อมกับซองสอบราคา ดังนี้
             ๓.๑ สำเนาหนังสือรับรองการจดทะเบียนหุ้นส่วนบริษัทและสำเนาใบทะเบียนภาษีมูลค่าเพิ่ม (ถ้ามี) พร้อมรับรองสำเนาถูกต้อง
             ๓.๒  หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้เสนอราคามอบอำนาจให้บุคคลอื่นลงนามในใบเสนอราคาแทน
             ๓.๓  สำเนาหนังสือรับรองผลงานก่อสร้างพร้อมทั้งรับรองสำเนาถูกต้อง (ในกรณีที่มีการกำหนดผลงานตามข้อ ๒.๓)
             ๓.๔  บัญชีรายการก่อสร้างหรือใบแจ้งปริมาณงาน ซึ่งจะต้องแสดงรายการวัสดุอุปกรณ์ค่าแรง,ภาษีประเภทต่าง ๆ รวมทั้งกำไรไว้ด้วย
             ๓.๕  บัญชีรายการเอกสารทั้งหมดที่ได้ยื่นพร้อมกับซองสอบราคา
       **๔.  การยื่นซองสอบราคา**
             ๔.๑  ผู้เสนอราคาต้องยื่นเสนอราคาตามแบบที่กำหนดไว้ในเอกสารสอบราคานี้โดยไม่มีเงื่อนไขใด ๆ ทั้งสิ้นและจะต้องกรอกข้อความให้ถูกต้องครบถ้วน ลงลายมือชื่อของผู้เสนอราคาให้ชัดเจนจำนวนเงินที่เสนอจะต้องตรงกันทั้งตัวเลขและตัวอักษรโดยไม่มีการขูดลบหรือแก้ไขหากมีการขูดลบตกเติมแก้ไขเปลี่ยนแปลง จะต้องลงลายมือชื่อผู้เสนอราคา พร้อมประทับตรา (ถ้ามี) กำกับไว้ด้วยทุกแห่ง
               ๔.๒  ผู้เสนอราคาจะต้องกรอกปริมาณวัสดุและราคาในบัญชีรายการก่อสร้างให้ครบถ้วนหรือราคาต่อหน่วยหรือราคาต่อรายการตามเงื่อนไขที่ระบุไว้ท้ายใบเสนอราคาให้ถูกต้องทั้งนี้ราคารวมที่เสนอจะต้องตรงกันทั้งตัวเลขและตัวหนังสือถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญโดยคิดราคารวมทั้งสิ้นซึ่งรวมค่าภาษีมูลค่าเพิ่ม ภาษีอากรอื่น และค่าใช้จ่ายทั้งปวงไว้แล้ว
                ราคาที่เสนอจะต้องเสนอกำหนดยืนราคาไม่น้อยกว่า  ๔๕ วัน นับแต่วันเปิดซองสอบราคาโดยภายในกำหนดยืนราคาผู้เสนอราคาต้องรับผิดชอบราคาที่ตนได้เสนอไว้และจะถอนการเสนอราคามิได้
                 ๔.๓  ผู้เสนอราคาจะต้องเสนอกำหนดเวลาดำเนินการก่อสร้างแล้วเสร็จไม่เกิน  ๓๐  วัน   นับถัดจากวันลงนามในสัญญาจ้างหรือวันที่ได้รับหนังสือแจ้งจากองค์การบริหารส่วนตำบลให้เริ่มทำงาน
                 ๔.๔  ก่อนยื่นซองสอบราคา ผู้เสนอราคาควรตรวจดูร่างสอบราคา แบบรูปและรายละเอียด ฯลฯ ให้ถี่ถ้วนและเข้าใจเอกสารสอบราคาทั้งกำหนดเสียก่อนที่จะตกลงยื่นซองสอบราคาตามเงื่อนไขในเอกสารสอบราคา
                 ๔.๕ ผู้เสนอราคาจะต้องยื่นซองสอบราคาที่ปิดผนึกซองเรียบร้อยจ่าหน้าถึงประธานกรรมการเปิดซองสอบราคา    โดยระบุไว้ที่หน้าซองว่า “ใบเสนอราคาตามเอกสารสอบราคาจ้างเลขที่
๘ /๒๕๕๖ “ โดยยื่นโดยตรงต่อเจ้าหน้าที่รับซองสอบราคา  ตั้งแต่วันที่  ๒๔ เดือนมิถุนายน พ.ศ.  ๒๕๕๖ ถึงวันที่ ๕ เดือนกรกฎาคม พ.ศ.   ๒๕๕๖  ณ  ส่วนการคลัง  ที่ทำการองค์การบริหารส่วนตำบลโพธิ์ไทร  เวลา ๐๘.๓๐ น. ถึง ๑๖.๓๐ น.  ในวันและเวลาราชการ    และกำหนดยื่นซองสอบราคา  ในวันที่   ๘   เดือนกรกฎาคม  พ.ศ. ๒๕๕๖  เวลา  ๐๘.๓๐  น.  – ๑๖.๓๐  น.  ณ. ศูนย์รวมข่าวสารการจัดซื้อ/จัดจ้างขององค์การบริหารส่วนตำบล  ระดับอำเภอ(ที่ว่าการอำเภอป่าติ้ว ชั้น ๒)
              เมื่อพ้นกำหนดเวลายื่นซองสอบราคาแล้วจะไม่รับซองสอบราคาโดยเด็ดขาด และคณะกรรมการเปิดซองสอบราคาจะเปิดซองสอบราคาในวันที่  ๙  เดือนกรกฎาคม พ.ศ. ๒๕๕๖  ระหว่างเวลา ๑๐.๓๐ น. เป็นต้นไป     ณ. ศูนย์รวมข่าวสารการจัดซื้อ/จัดจ้างขององค์การบริหารส่วนตำบล ระดับอำเภอ (ที่ว่าการอำเภอป่าติ้ว ชั้น ๒)

       **๕.  หลักเกณฑ์และสิทธิในการพิจารณาราคา**
             ๕.๑ ในการสอบราคาครั้งนี้ องค์การบริหารส่วนตำบลจะพิจารณาตัดสินด้วยราคารวม
             ๕.๒ หากผู้เสนอราคารายใดมีคุณสมบัติไม่ถูกต้องตามข้อ ๒ หรือยื่นหลักฐานการเสนอราคาไม่ถูกต้อง หรือไม่ครบถ้วนตามข้อ ๓ หรือการยื่นซองสอบราคาไม่ถูกต้องตามข้อ ๔ คณะกรรมการเปิดซองสอบราคาจะไม่รับพิจารณาราคาของผู้เสนอราคารายนั้น เว้นแต่เป็นข้อผิดพลาดหรือผิดหลงเพียงเล็กน้อยหรือที่ผิดแผกไปจากเงื่อนไขของเอกสารสอบราคาในส่วนที่มิใช่สาระสำคัญ ทั้งนี้เพราะในกรณีที่พิจารณาเห็นว่าจะเป็นประโยชน์ต่อองค์การบริหารส่วนตำบลเท่านั้น
             ๕.๓ องค์การบริหารส่วนตำบลขอสงวนสิทธิไม่พิจารณาราคาของผู้เสนอราคา โดยไม่มีการผ่อนผันในกรณีดังต่อไปนี้
                    (๑) ไม่ปรากฏชื่อผู้เสนอราคารายนั้น ในบัญชีผู้รับเอกสารสอบราคา หรือในหลักฐานการรับเอกสารสอบราคาขององค์การบริหารส่วนตำบล
                    (๒) ไม่กรอกชื่อนิติบุคคล หรือบุคคลธรรมดา หรือลงลายมือชื่อผู้เสนอราคาอย่างหนึ่งอย่างใดหรือทั้งหมดในใบเสนอราคา
                    (๓) เสนอรายละเอียดแตกต่างไปจากเงื่อนไขที่กำหนดในเอกสารสอบราคาที่เป็นสาระสำคัญหรือมีผลทำให้เกิดความได้เปรียบเสียเปรียบแก่ผู้เสนอราคารายอื่น
                    (๔) ราคาที่เสนอมีการขูดลบ ตก เติม แก้ไข เปลี่ยนแปลง โดยผู้เสนอราคามิได้ลงลายมือชื่อพร้อมประทับตรา (ถ้ามี) กำกับไว้
             ๕.๔ ในการตัดสินการสอบราคาหรือในการทำสัญญา คณะกรรมการเปิดซองสอบราคาหรือองค์การบริหารส่วนตำบลมีสิทธิให้ผู้เสนอราคาชี้แจงข้อเท็จจริง สภาพฐานะ หรือข้อเท็จจริงอื่นใดที่เกี่ยวข้องกับผู้เสนอราคาได้ องค์การบริหารส่วนตำบลมีสิทธิที่จะไม่รับราคาหรือทำสัญญาหากหลักฐานดังกล่าวไม่มีความเหมาะสมหรือไม่ถูกต้อง
             ๕.๕ องค์การบริหารส่วนตำบลทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใดหรือราคาที่เสนอทั้งหมดก็ได้ และอาจพิจารณาเลือกจ้างในจำนวนหรือขนาด  หรือเฉพาะรายการหนึ่งรายการใด  หรืออาจจะยกเลิกการสอบราคาโดยไม่พิจารณาจัดจ้างเลยก็ได้สุดแต่จะพิจารณา   ทั้งนี้ เพื่อประโยชน์ของทางราชการเป็นสำคัญ   และให้ถือการตัดสินขององค์การบริหารส่วนตำบลเป็นเด็ดขาด ผู้เสนอราคาจะเรียกร้องค่าเสียหายใด ๆ มิได้ รวมทั้งองค์การบริหารส่วนตำบลจะพิจารณายกเลิกการสอบราคาและลงโทษผู้เสนอราคาและลงโทษผู้เสนอราคาเสมือนเป็นผู้ทิ้งงาน หากมีเหตุที่เชื่อได้ว่าการเสนอราคากระทำไปโดยไม่สุจริตหรือมีการสมยอมกันในการเสนอราคา
              ในกรณีผู้เสนอราคาต่ำสุดเสนอราคาต่ำจนคาดหมายได้ว่าไม่อาจดำเนินงานตามสัญญาได้   คณะกรรมการเปิดซองสอบราคาหรือองค์การบริหารส่วนตำบลจะเสนอให้ผู้เสนอราคานั้นชี้แจง
และแสดงหลักฐานที่ทำให้เชื่อได้ว่าผู้เสนอราคาสามารถดำเนินงานตามสอบราคาจ้างให้เสร็จสมบูรณ์ หากคำชี้แจงไม่เป็นที่รับฟังได้   องค์การบริหารส่วนตำบลมีสิทธิที่จะไม่รับราคาของผู้เสนอราคารายนั้น
      **๖.  การทำสัญญา**
             ผู้ชนะการสอบราคาจะต้องทำสัญญาจ้างตามแบบสัญญาดังระบุในข้อ   ๑.๓   กับองค์การบริหารส่วนตำบลภายใน ๗ วัน นับถัดจากวันที่ได้รับแจ้ง   และจะต้องวางหลักประกันสัญญาเป็นจำนวนเงินเท่ากับร้อยละห้า   ของราคาจ้างที่สอบราคาได้   ให้องค์การบริหารส่วนตำบลยึดถือไว้ในขณะทำสัญญา โดยใช้หลักประกันอย่างอื่นอย่างใดดังต่อไปนี้
               ๖.๑  เงินสด
               ๖.๒  เช็คที่ธนาคารสั่งจ่ายให้แก่องค์การบริหารส่วนตำบล โดยเป็นเช็คลงวันที่ที่ทำสัญญาหรือ  ก่อนหน้านั้นไม่เกิน ๓ วันทำการของทางราชการ
               ๖.๓  หนังสือค้ำประกันของธนาคารภายในประเทศ ตามแบบหนังสือค้ำประกันดังระบุในข้อ ๑.๔
               ๖.๔  พันธบัตรรัฐบาลไทย
               ๖.๕  หนังสือค้ำประกันของบริษัทเงินทุนที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย ตามรายชื่อบริษัทเงินทุนที่ธนาคารแห่งประเทศไทย ได้แจ้งเวียนให้ส่วนราชการต่าง ๆ ทราบแล้ว โดยอนุโลมให้ใช้ตามตัวอย่างหนังสือค้ำประกันของธนาคารตามที่คณะกรรมการว่าด้วยการพัสดุกำหนด (การใช้หลักประกันตามข้อนี้ใช้เฉพาะสัญญาจ้างก่อสร้างที่มีวงเงินไม่เกิน ๑๐ ล้านบาท)
            หลักประกันนี้จะคืนให้โดยไม่มีดอกเบี้ยภายใน ๑๕ วัน นับถัดจากวันที่ผู้ชนะการสอบราคา
(ผู้รับจ้าง) พ้นจากข้อผูกพันตามสัญญาจ้างแล้ว
           **๗.  ค่าจ้างและการจ่ายเงิน (สัญญาเป็นราคาเหมารวม)**
องค์การบริหารส่วนตำบลจะจ่ายเงินค่าจ้างเป็นจำนวนงวดเดียว/งวดสุดท้าย  เป็นจำนวน
เงินในอัตราร้อยละ ๑๐๐ ของค่าจ้าง เมื่อผู้รับจ้างได้ปฏิบัติงานทั้งหมดให้แล้วเสร็จเรียบร้อย ตามสัญญารวมทั้งทำสถานที่ก่อสร้างให้สะอาดเรียบร้อย
           **๘.  อัตราค่าปรับ**
                ค่าปรับตามแบบสัญญาจ้าง ให้คิดในอัตราร้อยละ ๐.๑๐ ของค่าจ้างตามสัญญาต่อวัน
            **๙.  การรับประกันความชำรุดบกพร่อง**
             ผู้ชนะการสอบราคาซึ่งได้ทำข้อตกลงเป็นหนังสือ หรือทำสัญญาจ้าง ตามแบบดังระบุในข้อ ๑.๓ แล้วแต่กรณี จะต้องรับประกันความชำรุดบกพร่องของงานที่จ้างที่เกิดขึ้นภายในระยะเวลาไม่น้อยกว่า  ๒  ปี นับถัดวันที่ผู้ว่าจ้างรับมอบโดยผู้รับจ้างต้องรีบจัดการซ่อมแซมแก้ไขให้ใช้การได้ดีดังเดิมภายใน ๑๕ วัน นับถัดจากวันที่ได้รับแจ้งความชำรุดบกพร่อง
            **๑๐.  ข้อสงวนสิทธิในการเสนอราคาและอื่น ๆ**
                   ๑๐.๑ งบประมาณในการจัดจ้าง ครั้งนี้ได้มาจาก เงินอุดหนุน
                   ๑๐.๒ เมื่อองค์การบริหารส่วนตำบลได้คัดเลือกผู้เสนอราคารายใดให้แก่ผู้รับจ้าง และได้ตกลงจ้างตามสอบราคาจ้างแล้ว  ถ้าผู้รับจ้างจะต้องสั่งหรือนำสิ่งของดังกล่าวเข้ามาต่างประเทศและของนั้นต้องนำเข้ามาโดยทางเรือในเส้นทางที่มีเรือไทยเดินอยู่   และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด ผู้เสนอราคา ซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมการพาณิชยนาวี ดังนี้
        (๑) แจ้งการสั่งหรือนำสิ่งของดังกล่าวเข้ามาจากต่างประเทศต่อสำนักงานคณะกรรมการส่งเสริมการพณิชยวารีภายใน ๗ วัน นับถัดจากวันที่ผู้รับจ้างหรือซื้อของจากต่างประเทศ เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้
        (๒) จัดการให้สิ่งของดังกล่าวบรรทุกโดยเรือไทย หรือเรือที่มีสิทธิเช่นเดียวกับเรือไทยจากต่างประเทศมายังประเทศไทย เว้นแต่จะได้รับอนุญาตจากสำนักงานคณะกรรมการส่งเสริมการพาณิชยนาวีให้บรรทุกสิ่งของนั้นโดยเรือที่มิใช่เรือไทย ซึ่งจะต้องได้รับอนุญาตเช่นนั้นก่อนบรรทุกของลงเรืออื่นหรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น
        (๓) ในกรณีที่มาปรากฏตาม (๑) หรือ (๒) ผู้ขายจะต้องรับผิดตามกฏหมายว่าด้วยการส่งเสริมการพาณิชยนาวี
        ๑๐.๓ ผู้เสนอราคาซึ่งองค์การบริหารส่วนตำบลได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการกำหนดระบุในข้อ ๖ องค์การบริหารส่วนตำบลอาจพิจารณาเรียกร้องให้ชดใช้ความเสียหาย (ถ้ามี) รวมทั้งจะพิจารณาให้เป็นผู้ทิ้งงานตามระเบียบของทางราชการ
        ๑๐.๔ องค์การบริหารส่วนตำบลสงวนสิทธิ์ที่แก้ไขเพิ่มเติมเงื่อนไขหรือข้อกำหนดในแบบสัญญาให้เป็นไปตามความเห็นของอัยการจังหวัดหรือสำนักงานอัยการสูงสุด (ถ้ามี)
        **๑๑.  มาตรฐานฝีมือช่าง**
        องค์การบริหารส่วนตำบลได้คัดเลือกผู้เสนอราคารายใดให้เป็นผู้รับจ้างและได้ตกลงจ้างก่อสร้างตามประกาศนี้แล้วผู้เสนอราคาจะต้องตกลงว่าในการปฏิบัติงานก่อสร้างดังกล่าวผู้เสนอราคาจะต้องมีและใช้ผู้ผ่านการทดสอบมาตรฐานฝีมือช่างจากกระทรวงแรงงานและสวัสดิการสังคม หรือผู้มีวุฒิบัตร ปวช. ,ปวส.และปวท. หรือเทียบเท่าจากสถาบันการศึกษาที่ ก.พ. รับรองเข้ารับรองเข้าราชการได้ในอัตราไม่ต่ำกว่าร้อยละ ๑๐ ของแต่ละสาขาช่างแต่จะต้องมีช่างจำนวนอย่างน้อย ๑ คนในแต่ละสาขาช่างดังต่อไปนี้
        -    ช่างก่อสร้าง

        ๑๒.ในระหว่างระยะเวลาก่อสร้างผู้รับจ้างพึงปฏิบัติตามหลักเกณฑ์ที่กฎหมายและระเบียบได้กำหนดให้เคร่งครัด

องค์การบริหารส่วนตำบลโพธิ์ไทร
วันที่   ๒๑   เดือนมิถุนายน   พ.ศ. ๒๕๕๖